ספיידרמן: יום חדש (סרט)

**ספיידרמן: יום חדש** (באנגלית: **Spider-Man: Brand New Day**) הוא סרט גיבורי-על אמריקאי המבוסס על דמותו של גיבור-העל ספיידרמן מבית מארוול קומיקס. הסרט הופק בהפקה משותפת של סרטי סוני ואולפני מארוול והוא הסרט ה-40 ב. כמו כן, סרט זה מהווה המשך לאירועי "ספיידרמן: אין דרך הביתה" (2021). את הסרט יביים דסטין דניאל קרטון על פי תסריט מאת כריס מקנה ואריק סומרס, ומככב בו טום הולנד, לצד סיידי סינק, ליזה קולון-זייאס, זנדאיה, ג'ייקוב בטלון, ג'ון ברנטל, מארק ראפלו, מייקל מנדו וטרמל טילמן.

באוגוסט 2019, חשפו "סרטי סוני" את תוכניותיהם לפיתוח סרט "ספיידרמן" רביעי במסגרת היקום הקולנועי של מארוול, לצד פיתוחו של "אין דרך הביתה". בנובמבר 2021, חשפה המפיקה איימי פסקל כי הסרט הרביעי נועד להיות הראשון בטרילוגיה חדשה של סרטי "ספיידרמן" בכיכובו של הולנד. בפברואר 2023, נמסר כי מקנה וסומרס ישובו לכתוב את עלילת הסרט, בעוד שבאוקטובר 2024 נמסר כי את הסרט יביים קרטון במקום ג'ון ווטס. צילומי הסרט התקיימו בין החודשים יוני–אוקטובר 2025 בלונדון.

הסרט עתיד לעלות לאקרנים בארצות הברית ב-31 ביולי 2026 בהפצת סרטי סוני, ולהוות חלק מהשלב השישי של היקום הקולנועי של מארוול.

## רקע עלילתי
בעקבות הלחש של ד"ר סטיבן סטריינג' בסיום אירועי "אין דרך הביתה" (2021), העולם שכח לחלוטין מקיומו של פארקר. ארבע שנים מאוחר יותר, פארקר מגן בעילום שם על העיר ניו יורק בתור "ספיידרמן". הלחץ הנובע מהלחימה בפשע מצית אבולוציה פיזית מאיימת אצל פארקר, שמאלצת אותו להתמודד עם השינוי תוך כדי חקירת סדרת פשעים שמובילה לאיום רב-עוצמה.

## צוות השחקנים
* טום הולנד – **[[פיטר פארקר (היקום הקולנועי של מארוול)|פיטר פארקר / ספיידרמן]]**, נער מתבגר בעל יכולות דמויי עכביש, אותם הוא קיבל לאחר שנעקץ על ידי עכביש מהונדס גנטית. בעקבות הלחש של ד"ר סטיבן סטריינג' בסיום אירועי "אין דרך הביתה" (2021), העולם שכח את זהותו של פארקר כספיידרמן, וכעת הוא מתמקד בהגנה על העיר ניו יורק מפני פשיעה ברחובותיה. במהלך הסרט, נאלץ פארקר להתמודד עם מוטציה מסתורית בכוחות העכביש שלו, המקנה לו בין היתר קורים אורגניים, אך גם מותירה אותו חשוף ופגיע לאיומים חדשים..
* זנדאיה – **[[אמ. ג'יי (היקום הקולנועי של מארוול)|מישל "אם. ג'יי." ג'ונס-ווטסון]]**, שכנתו של פיטר ובת-זוגו לשעבר, ששכחה מקיומו בעקבות אירועי הסרט הקודם.
* ג'ייקוב בטלון – **[[הובגובלין|נד לידס]]**, חברו הטוב ביותר לשעבר של פיטר.
* ג'ון ברנטל – **[[המעניש|פרנק קאסל / המעניש]]**, פורע-חוק ששם לעצמו למטרה להעניש את העולם התחתון של ניו יורק בכל אמצעי שיידרש. קווין פייגי הצהיר כי לדמות יהיה טון שונה בסרט לעומת הופעותיה הקודמות בסדרות היקום הקולנועי, שנטו לכיוון אלים יותר, וזאת בשל דירוג הצפייה המתון יותר של הסרט.
* מארק ראפלו – **[[ברוס באנר (היקום הקולנועי של מארוול)|ברוס באנר / הענק הירוק]]**, אחד מחברי "הנוקמים" המקוריים ומדען מבריק, אשר עקב חשיפה לקרינת גמא רכש את היכולת להפוך למפלצת ענקית-ממדים. פארקר פונה לבאנר בניסיון להבין את המוטציה המסתורית שהוא עובר.
* מייקל מנדו – **[[סקורפיון (קומיקס)|מאק גארגן / סקורפיון]]**, פושע שנלכד על ידי ספיידרמן והובא למעצר במהלך אירועי "השיבה הביתה" (2017).
* מרווין ג'ונס השלישי - **[[טומסטון (קומיקס)|לוני לינקולן / טומסטון]]**, ראש מאפיה ובוס העולם התחתון, אשר חרף לבקנותו זכה לעור בלתי-פגיע ולכוח ועמידות על-אנושיים.
בנוסף, צ'ארלי קוקס ישוב לגלם את דמותו של מאט מרדוק / דרדוויל, עורך דין עיוור הפועל ברחובות ניו יורק כפורע-חוק לאחר שהופיע בהופעת אורח בסרט "ספיידרמן: אין דרך הביתה" בתפקיד עורך דינו של פארקר. סיידי סינק, טרמל טילמן וליזה קולון-זייאס לוהקו לתפקידים שטרם פורסמו.

## הפקה
### פיתוח
#### רקע
באוגוסט 2019, החל תהליך פיתוח פעיל של שני סרטי ספיידרמן חדשים בשותפות עם סרטי סוני. במסגרת תהליך הפיתוח, חתם הולנד על חוזה לסרט אחד נוסף, ואילו ווטס השלים את עסקת שני הסרטים שלו והתעתד לנהל משא ומתן על בימוי סרטים נוספים. אולפני מארוול, וחברת האם שלה, אולפני וולט דיסני ניהלו במשך מספר חודשים דיונים על הרחבת העסקה שלהם מול סרטי סוני, כך שמארוול ופייגי יפיקו את סרטי הספיידרמן הנוספים, אם סוני תרצה לכלול יותר סרטים ממה שסוכם במקור תוך שמירה על אותם תנאים של העסקה המקורי, במהלכה הוסכם שמארוול תפיק את הסרטים עבור סוני ותקבל 5% מהכנסותיה. אולפני דיסני הביעו דאגה מעומס העבודה של פייגי בהפקת היקום הקולנועי של מארוול עבורם, ודרשו חלק של %25–50% מכל הסרטים העתידיים שפייגי יפיק עבור סוני. לאחר ששני האולפנים לא הצליחו להגיע להסכמה, סוני הודיעה כי היא תפיק את סרטו הבא של ספיידרמן ללא מעורבותו של פייגי או של מארוול. עם זאת, בעקבות תגובות המעריצים לכך במהלך הכנס הדו-שנתי של דיסני, "D23" ועם תמיכתו של הולנד, שדיבר באופן אישי עם מנכ"ל "דיסני", בוב אייגר ויו"ר "Sony Pictures Entertainment Motion Picture Group", טום רוטמן, אולפני דיסני חזרה למשא ומתן עם סרטי סוני.

בשלהי ספטמבר 2019, "סרטי סוני" ו"אולפני וולט דיסני" הודיעו על עסקה חדשה שתאפשר לאולפני מארוול ופייגי להפיק סרט נוסף על דמותו של ספיידרמן עבור סוני, שהתעתד לעלות לאקנים ב-16 ביולי 2021, תוך שמירה על קיומה של הדמות בהמשכיות היקום הקולנועי של מארוול. על פי הדיווחים, אולפני דיסני יממנו 25% מעלויות הסרט תמורת 25% מרווחי הסרט, תוך שמירה על זכויות למסחר את דמותו. העסקה גם אפשרה לספיידרמן בגילומו של הולנד להופיע בסרטים עתידיים של אולפני מארוול. אפשרות זו סימנה את העובדה ששני האולפנים מכירים במה שמתואר באופן חופשי כ"יקום משותף מפורט". סוני תיארו את סרטיהם הקודמים עם אולפני מארוול כ"שיתוף פעולה נהדר ", והצהירו כי "רצוננו ההדדי להמשיך עמד בקנה אחד עם רצונם של המעריצים הרבים."

בפברואר 2021, הצהיר הולנד כי על אף ש"אין דרך הביתה" הוא סרט האחרון בחוזה עליו הוא חתום מול אולפני מארוול וסרטי סוני, הוא מקווה להמשיך ולגלם את דמותו של ספיידרמן אם יתבקש לעשות כן. ביולי 2021, ציינה זנדאיה במהלך ריאיון כי היא אינה בטוחה אם יופק סרט נוסף של ספיידרמן במסגרת היקום הקולנועי של מארוול. באוקטובר 2021, הולנד התייחס במהלך ריאיון ל"אין דרך הביתה" כאל "סיומה של טרילוגיה" שהחלה עם "השיבה הביתה", וציין שכל סרטי סולו עתידיים שיציגו את דמותו של ספיידרמן ביקום הקולנועי יהיו שונים באופיים מטרילוגיית הסרטים הראשונה בשל אירועי סוף הסרט, בהם נמחקה זהותו של פיטר בעיני העולם.

חודש שלאחר מכן, הולנד העיר שהוא לא בטוח אם עליו להמשיך להשתתף בסרטי "ספיידרמן", בתקווה שסרטים עתידיים יתמקדו בדמותו של מיילס מוראלס במקום בדמותו של פארקר. למרות זאת, פסקל הצהירה כי היא מקווה להמשיך לעבוד עם הולנד על סרטי "ספיידרמן" עתידיים, ובהמשך אף הצהירה שאולפני סוני ומארוול מתכוונים להפיק לפחות עוד שלושה סרטי "ספיידרמן" בכיכובו של הולנד. עם זאת, נמסר כי אין עוד תוכניות רשמיות להפקת טרילוגיה חדשה, על אף דיווחים על שימור טיב היחסים בין האולפנים. בדצמבר 2021, עם עליית הסרט "אין דרך הביתה" לאקרנים, פסקל הביעה את תקוותה שהשותפות בין סוני לדיסני תימשך לנצח, ופייגי אישר כי החלו דיונים על פיתוחו של סרט המשך. עלילת הסרט עתידה להמשיך מ"החלטתו הפזיזה" של פארקר בסוף הסרט "אין דרך הביתה" לגרום לכולם לשכוח את זהותו.

באפריל 2022, כאשר נמסר כי במאי הסדרה ג'ון ווטס פרש מבימוי הסרט "ארבעת המופלאים: צעדים ראשונים" (2025), ציפתה סוני שהוא ישוב לבימוי לסרט הבא של "ספיידרמן". במאי 2022, הביע רוטמן את תקוותו כי "כל הקבוצה" מהפקת הסרטים הקודמים תשוב, כולל ווטס, הולנד וזנדאיה. בפברואר 2023, הצהיר פייגי כי יש לאולפנים "רעיונות גדולים" עבור עלילת הסרט וכי כתיבת התסריט החלה. עם זאת, תהליך הכתיבה הופסק בעקבות שביתת גילדת התסריטאים האמריקאים שהחלה במאי 2023. פסקל הצהירה כי תהליך העבודה על הפקת הסרט תתחדש לאחר סיום השביתה. בנוסף, הצהיר הולנד אמר שהיה מעורב בדיונים על הפקת הסרט שהוקפאו בעקבות השביתה. הולנד אף הצהיר כי התרצה מהנימוק היצירתי שהציגו בפניו האולפנים להפקת סרט רביעי, אם כי הביע את חששו מהסטיגמה לה זוכים סרטים רביעיים בזיכיונות קולנועיים וציין את תחושתו כי 
#### אחרי שביתת התסריטאים
שביתת התסריטאים הסתיימה בשלהי ספטמבר 2023, ובנובמבר 2023 אישר הולנד כי הדיונים על הפקת הסרט התחדשו. בהמשך הצהיר הולנד שהוא ישוב לגלם את דמותו של ספיידרמן בסרט רביעי רק אם התסריט "יעשה צדק עם הדמות". בתחילת 2024 דיווח העיתונאי ג'ף סניידר כי אולפני מארוול שוקלים לשכור למלאכת הבימוי את הבמאים דרו גודארד או ג'סטין לין; עוד נמסר כי התסריטאים כריס מקנה ואריק סומרס עתידים לשוב לכתיבת התסריט; כי הולנד וזנדאיה עתידים לשוב לגלם את דמויותיהם; וכי הצילומים היו אמורים להתחיל בספטמבר או באוקטובר 2024, מה שיביא לדחיית צילומי עונתה השלישית של "אופוריה" (2019–הווה) כל מנת לשמור על זמינות בלוח הזמנים של זנדאיה. במרץ 2024, דווח על ידי "וראייטי" כי כתיבת התסריט עדיין נמצאת בעיצומה וכי טרם נקבע תאריך לצילומי הסרט או נשכר במאי. בפברואר 2024, הולנד כי צוות ההפקה נותן לתסריטאים את הזמן שהם צריכים במטרה לעבוד על התסריט בעקבות השביתה. הולנד הוסיף כי הוא "תמיד ירצה לעשות סרטי ספיידרמן", אך חזר ואמר שהוא רוצה לוודא שהסרט הבא מופק ונכתב בצורה הנכונה שתשמר את מורשת הטרילוגיה הקודמת. הולנד הצליח לקבל יותר מידע על עלילת הסרט הרביעי מכיוון שהיה מעורב בתהליך ההפקה הרבה יותר מאשר בסרטי "ספיידרמן" הקודמים. ביולי 2024, הצהיר פייגי כי טיוטת התסריט תוגש למפיקי הסרט "בקרוב", וכי ייתכן שווטס לא יהיה זמין לבימוי הסרט עקב אילוצים בלוח הזמנים העמוס שלו. בסופו של דבר, דווח כי ווטס בחר שלא לשוב לבימוי הסרט.

בספטמבר 2024, נמסר כי הבמאי דסטין דניאל קרטון נמצא בהליכי משא ומתן מתקדמים על בימוי הסרט. קרטון ביים עבור אולפני מארוול את הסרט "שאנג-צ'י ואגדת עשר הטבעות" (2021), ובדצמבר 2021 חתם איתם על עסקה מרובת-פרויקטים שכללה בימוי סרט המשך ל"שאנג-צ'י" ופיתוח המיני-סדרה "וונדר מן" (2025). ביולי 2022, קרטון גם נשכר לביים את סרט הקרוסאובר "", אך פרש מתפקידו בנובמבר 2023 עקב עיכובים בלוח זמני ההפקה. נאמר כי הסרט הרביעי של "ספיידרמן" נמצא בראש סדר העדיפויות של אולפני מארוול על פני סרט המשך ל"שאנג-צ'י". כמו כן, בספטמבר 2024, דווח כי הולנד וזנדאיה נמצאים במשא ומתן עם האולפנים על שיבה לגילום דמויותיהם, וכי הצילומים עתידים להתחיל בתחילת 2025. סניידר דיווח כי הסרט עתיד לעלות לאקרנים בשנת 2026, והטיל ספק בהיקף תפקידה של זנדאיה בסרט הנוכחי בהשוואה לסרטי "ספיידרמן" הקודמים בשל לוח הזמנים העמוס שלה לשנת 2025. באוקטובר 2024, הולנד אמר שהוא נרגש להצטרף לסרט לאחר שקרא את טיוטת התסריט עם זנדאיה. בנוסף, הצהיר הולנד כי צילומי הסרט יתחילו באמצע 2025, במקביל להתחייבויותיו לצילומי "יום הדין" ו"האודיסיאה". עוד נמסר כי זנדאיה כבר לא תצטרך ללהטט בין צילומי הסרט לצילומי הסרט השלישי של "חולית", שנדחו לתחילת 2026. זמן קצר לאחר הצהרתו של הולנד, אושר כי הוא וקרטון חתמו על הצטרפותם להפקת הסרט הרביעי, שהתעתד לעלות לאקרנים ב-24 ביולי 2026.

בנובמבר 2024, נמסר כי טרם ברור אם זנדאיה תשוב לגלם את דמותה של אם. ג'יי לאחר שלוהקה לצד הולנד ב"האודיסיאה". סניידר דיווח כי הצילומים לא היו צפויים להתחיל עד לשלהי 2025 או תחילת 2026, וכי קיימת האפשרות לדחיית תאריך ההפצה לשנת 2027 כתוצאה מכך, אם כי סוני לא תכננה להפיץ את הסרט באותה שנה יחד עם סרט ההנפשה "ספיידרמן: מעבר לממדי העכביש", שהתעתד לעלות לאקרנים בשנת 2027. בדצמבר, סניידר דיווח עוד כי תפקידה של זנדאיה בעלילת הסרט "צומצם מאוד" בשל לוח הזמנים העמוס שלה, כאשר הצילומים אמורים להתקיים בחודשים יוני–אוקטובר 2025 בין לוחות הזמנים של הצילומים לעונתה השלישית של "אופוריה" והסרט השלישי של "חולית". סניידר דיווח בנוסף כי צ'ארלי קוקס עתיד לשוב לגלם את דמותו של מאט מרדוק / דרדוויל; כי עלילת הסרט תכלול סימביוטים חייזרים, קבוצה חדשה של חבריו לכיתה של פארקר; ואת מפיסטו, שעל פי השמועות לגילום דמותו לוהק סשה ברון כהן.

### קדם הפקה
בפברואר 2025, אושר כי צילומי הסרט יתחילו באמצע 2025 בלונדון, וכי תאריך עלייתו לאקרנים נדחה בשבוע ל-31 ביולי 2026, על מנת למנוע תחרות פוטנציאלית מול הסרט "האודיסיאה", שעתיד לעלות בתחילת יולי 2026 וגם בו מככב הולנד. מ"וראייטי" נמסר כי טרם ברור אם זנדאיה תשוב לגלם את דמותה של אם. ג'יי., בעוד שמ-"Deadline Hollywood" דווח כי היא אכן תשוב, אם כי תנאי העסקה הסופיים שלה מול האולפנים טרם נחתמו סופית. במרץ 2023, נמסר על ליהוקה של סיידי סינק לתפקיד משמעותי, במקביל לשמועות שטרם אוששו כי לוהקה לגילום דמותה של חברת ה"אקס-מן", ג'ין גריי. בפאנל של סוני בכנס "CinemaCon" שנערך בשלהי מרץ 2023, הכריזו הולנד וקרטון על שם הסרט הרשמי, שנלקח בהשראת קשת העלילה "יום חדש לגמרי" משנת 2008. הולנד תיאר את הסרט כ"התחלה חדשה" עבור דמותו של ספיידרמן בעקבות אירועי סיום הסרט "אין דרך הביתה". עוד דווח על ידי "וראייטי" כי זנדאיה וג'ייקוב בטלון עתידים לשוב לצוות השחקנים, בעוד שסניידר דיווח כי עלילת הסרט תתרחש במקביל לאירועי "" וכתוצאה מכך טרם ברור אם דמותו של פארקר תיקח חלק באירועי הסרט ומה יהיה היקף תפקידה. במאי 2025 נמסר על ליהוקה של ליזה קולון-זאייס לצוות השחקנים, ובחודש שלאחר מכן נחשף כי ג'ון ברנטל ישוב לגלם את דמותו של פרנק קאסל / המעניש מהיקום הקולנועי של מארוול. בוריס קיט מ"הוליווד ריפורטר" ציין כי צירופו של ברנטל עשוי להעיד על כך שעלילת הסרט תציג עלילה מציאותית ואפלה יותר, בהתאם לאופיו של המעניש והרקע שלו; אם כי הוא תהה כיצד יתורגמו האלמנטים האלימים של הדמות לקורותיו של ספיידרמן, שנחשב כידידותי וקומי. באותה עת אושרו גם שובם של זנדאיה וג'ייקוב בטלון לצוות השחקנים, אך היקף השתתפותם טרם פורסם. חודש לאחר מכן, אישר פייגי את שובו של ברנטל לתפקיד. פייגי ציין כי סיום אירועי הסרט "אין דרך הביתה" היווה הבטחה לקהל הצופים לראות את דמותו של הולנד כ"ספיידרמן אמיתי" לראשונה – עצמאי, פועל לבדו ונלחם בפשעי רחוב בניו יורק, במקום להתמודד עם "אירועים שמסכנים את העולם כולו". בשל כך, מארוול רצו לכלול בסרט דמויות רחוב נוספות שספיידרמן בגילומו של הולנד טרם פגש, כמו המעניש. פייגי אף ציין כי דמותו שלל המעניש הוצגה לראשונה דווקא בחוברת קומיקס של ספיידרמן – "The Amazing Spider-Man #129" – משנת 1974. לדבריו, דניאל קרטון תלה שמונה או תשע עטיפות קומיקס במחלקת הקונספט ארט, בכוונה לשחזר אותן בסרט, ובין היתר ככל הנראה גם את עטיפת גיליון "The Amazing Spider-Man #129".

בעקבות שמועות על כך שמארק ראפלו ישוב לגלם את דמותו של ברוס באנר / הענק הירוק בסרט, דבר השתתפותו אושר רשמית עם תחילת הצילומים באוגוסט 2025. אהרון קוץ' ובוריס קיט מ"הוליווד ריפורטר" כתבו כי היקף תפקידו של ראפלו בסרט "התגבש" רק לקראת שלבי הפקת התסריט הסופיים. הם ציינו כי בכל אחד מסרטי "ספיידרמן" הקודמים ביקום הקולנועי של מארוול הופיע שחקן משנה חשוב מהיקום – רוברט דאוני ג'וניור בדמותו של טוני סטארק / איירון מן ב"השיבה הביתה", סמואל ל. ג'קסון בדמותו של ניק פיורי ב"רחוק מהבית", ובנדיקט קמברבאץ' בדמותו של דוקטור סטריינג' ב"אין דרך הביתה" – כחלק מההסכם המיוחד בין "סרטי סוני" לאולפני מארוול. השניים השוו את דפוס ההופעות האלו לריצת הקומיקס "Marvel Team-Up", במהלכו ספיידרמן משתף פעולה עם דמות אחרת בכל חוברת. הם טענו כי הסרט הנוכחי "מממש הבטחה זו" באמצעות הכללת דמויותיהם של ברנטל וראפלו. האחרון הופיע גם בהופעת קמע בסרט "שאנג-צ'י ואגדת עשר הטבעות" בבימויו של דניאל קרטון. בנוסף, אושר כי מייקל מנדו עתיד לשוב לגלם את דמותו של מק גארגן / סקורפיון מ"השיבה הביתה", כהמשך לרמזים שנשתלו בסצנה שנופיעה אחרי הכתוביות באותו הסרט.

### צילומים
צילומי הסרט החלו ב-1 באוגוסט 2025, בלונדון, אנגליה. במקור, התעתדו הצילומים להתחיל בתחילת 2025, אך נדחו בעקבות התחייבויותיו של הולנד לצילומי הסרט "האודיסיאה". עוד נמסר כי הולנד עתיד להתחיל את צילומי הסצנות שלו לאחר סיום צילומי הסרט "האודיסיאה". ב-22 בספטמבר הפקת הסרט נעצרה לשבוע בעקבות זעזוע מוח קל שעבר השחקן הולנד במהלך צילומים באולפני פיינווד בלונדון. הצילומים מתוכננים להתחדש ב-29 בספטמבר 2025.

## שיווק
בעקבות ההכרזה בפאנל של סוני בכנס ה-CinemaCon במרץ 2025 על שם הסרט הרשמי, "**ספיידרמן: יום חדש**", מספר פרשנים ציינו את ההלימה של שם הסרט לאיפוס דמותו של פארקר ביקום הקולנועי של מארוול, בדומה לאירועי קשת העלילה "יום חדש לגמרי", שאיפסה הלכה למעשה את דמותו וסיפורו של ספיידרמן בעקבות אירועי קשת העלילה "עוד יום אחד" שנכתב ויצא לאור בין השנים 2007–2008. ברשת אף הועלו ספקולציות לגבי מידת ההשפעה שתהיה לאירועי "יום הדין" על עלילת הסרט. הפרשן דייגו פרלטה מ-"ComicBook.com" אף תהה אם היא עלילת הסרט תשאב השראה מאלמנטים ספציפיים מקשתות עלילה אלו, כמו קיומה של עסקה שפארקר חותם עם מפיסטו להחיות את דודתו, מיי פארקר, לאחר מותה ב"אין דרך הביתה", או אם שם הסרט ישמש רק כרפרנס לחייו החדשים של פארקר. הפרשן קווין ארדמן מ-"Screen Rant" ציין כי קשתות העלילה של "עוד יום אחד" ו"יום חדש לגמרי" הפכו לשנויות במחלוקת בקרב המעריצים עם השנים, בין השאר משום שהביאו לתסוגה בפיתוח דמותו ומערכות יחסיו של ספיידרמן שנבנו עד לכתיבתן. רדמן ציין בנוסף כי עלילת הסרט תוכל לעבד את קשתות עלילה אלו מבלי לעשות את אותן הטעויות.

קדימון ראשון לסרט יצא ב-18 במרץ 2026. מגזין וראייטי ציין שלפי הקדימון, סגנון הצילום דומה לאותו סגנון אפל שזאק סניידר השתמש בו לסרטי היקום הקולנועי של DC. הקדימון כלל אזכורים לעטיפות קלאסיות מהקומיקס, כמו "Amazing Fantasy #15" (הופעתו הראשונה של ספיידרמן), "Amazing Spider-Man #129" (המפגש הראשון בין ספיידרמן למעניש), "Amazing Spider-Man #134" (ספיידרמן נלחם בטרנטולה) ו-"Amazing Spider-Man #345" (ספיידרמן נלחם בבומרנג) כמו גם התייחסות לקשתות סיפור אפשריות המרמזות על "תחייה מחדש" ושינוי כוחותיו של ספיידרמן, שלקוחות מספיידרמן: סדרת האנימציה ומהקומיקס "ספיידרמן: האחר".

## הפצה
### הפצה בבתי הקולנוע
הסרט עתיד לעלות לאקרנים בארצות הברית ב-31 ביולי 2026. במקור התעתד הסרט לעלות לאקרנים ב-24 ביולי 2026, אך תאריך הפצתו נדחה בשבוע, כך שהוא יופץ שבועיים לאחר עליית הסרט "האודיסיאה" לאקרנים ויעלה על מסכי IMAX, שהוזמנו מראש על ידי סרטי יוניברסל עבור "האודיסיאה" למשך כשבועיים. בנוסף לכך, במקור "דיסני" הייתה מעוניינת להפיץ סרט עתידי של אולפני מארוול באותו תאריך, אך באוגוסט 2024 נמסר כי הסרט הוסר ממשבצת ההפצות שלהם, מה שפינה את התאריך עבור סוני. הסרט עתיד להיות חלק מהשלב השישי ב.
### הפצה במדיות ביתיות
באפריל 2021, חתמה סוני על עסקאות מול "נטפליקס" ו"דיסני" על זכויות הפצת ושידור סרטיהם לשנים 2022–2026. "נטפליקס" חתמה על זכויות הזרמת מדיה בלעדיות ל-18 חודשים בעסקה בה נכללו סרטי "ספיידרמן" עתידיים לאחר "אין דרך הביתה", בעוד שאולפני וולט דיסני חתמו על זכויות הפצה ל-36 חודשים עבור הסרטים, שישודרו ב"דיסני+" וב"הולו", וכן ברשתות הטלוויזיה הליניאריות שלהן.

## קישורים חיצוניים

## הערות שוליים

קטגוריה:סרטי 2026
קטגוריה:ספיידרמן: סרטים
קטגוריה:סרטי המשך אמריקאיים
קטגוריה:סרטי גיבורי-על
קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
438